b'\n_START_ARTICLE_\nRonald Crawford\n_START_PARAGRAPH_\nRonald Crawford (eller Reginald de Craufurd) av Loundoun, (ca. 1240\xe2\x80\x931297) s\xc3\xb8nnes\xc3\xb8nn av Hugh de Craufurd av Loundoun, 3. sheriff av Ayr, var 4. sheriff i Ayr i Skottland i 1297. Posisjonen gikk i arv. Han var i slekt med William Wallace av Ellerslie i Ayrshire via onkelen Reginald Craufords datter Maragaret Crauford giftet seg med Malcolm Wallace og f\xc3\xb8dte William Wallace ca. 1271._NEWLINE_Ronald Crawford var 4. sheriff av Ayr og Ayrshire, og lord av Loudoun Castle. Han levde i byen Crosbie, n\xc3\xa5 kjent som Crosshouse og ligger rett utenfor og vest for Kilmarnock._NEWLINE_I de tidligste dagene hvor Wallace kjempet for \xc3\xa5 forsvare Skottland mot engelsk okkupasjon ble han st\xc3\xb8ttet av fetteren Ronald Crawford. B\xc3\xa5de Wallace som Crawford fikk anerkjennelse da de nedkjempet engelskmennene ved slaget ved Loundoun Hill i 1296._NEWLINE_Han ble den f\xc3\xb8rste lord i den skotske r\xc3\xa5dsforsamling som ble drept av engelske agenter i Ayr i juni 1297._NEWLINE_Merk forvirringen med at Ronald Crawford ofte staves forskjellig i skotske kilder. Han er ogs\xc3\xa5 Reginald Crawford. Navnet Crawford staves ogs\xc3\xa5 Craufurd. En annen Crawford, ogs\xc3\xa5 med samme navn som Ronald Crawford kjempet \xc3\xb8yensynlig ogs\xc3\xa5 med William Wallace. En s\xc3\xb8nn av denne artikkelens Ronald Crawford, Sir William Crawford (ca. 1260 \xe2\x80\x93 ca. 1310) kjempet p\xc3\xa5 Robert Bruces side, og s\xc3\xa5ledes fortsatte sin fars kamp. Broren hadde samme navn som sin far og ble 5. sheriff av Ayr._NEWLINE_Hverken Ronald Crawford eller hans tante, Margaret, mor til William Wallace, blir nevnt i filmen Braveheart, men begge er beskrevet i boken The Crawfords ved John MacKay.'